Sparrows Nest | LekkeSlaap
Vanaf R665 per nag (vir 4 persone)
Sparrows Nest is 'n eenheid op die eienaar se perseel in die rustige buurt Framesby in Port Elizabeth. Die verblyf is sowat 13 km vanaf die lughawe, 10 km vanaf die middestad en net 'n entjie se ry van ander besienswaardighede af.
Dié eenheid het 'n oopplan-uitleg en beskik oor 2 driekwartbeddens en 'n dubbelslaapbank. Die aparte badkamer het 'n stort, wasbak en toilet. Langs die bed is 'n kombuisie met 'n mikrogolf, induksieplaat en ketel. Komplimentêre koffie, tee en beskuit word voorsien.
Gratis onbeperkte WiFi is beskikbaar en daar is braaigeriewe op die stoep. Sparrows Nest is naby 'n Spar en 'n klein winkelsentrum met klerewinkels, 'n salon, drankwinkel, koffiewinkel en restaurant.